Baie dankie vir die reël van die vensterbesoeke. Alhoewel die eerste besoek vir ons traumaties was, vir ons en my ma, was dit tog ook wonderlik. Ek reken dit is vir my ma regtig belangrik om te sien dat ons haar nie vergeet het en sommer net "gedrop" het nie. Ek dink ook besoeke van my stiefsussie en haar man, Elize en Marius, sal vir my ma goed wees. Die interaksie met die sentrumbestuur is ook vir ons van waarde. Doen asseblief so voort.
Goeie middag Louise, Hiermee wil ek net ons dank betuig vir die wonderlike diens wat jy en die personeel lewer. Ons is bewus van die moeilike omstandighede waaronder julle dit moet verrig. Dit gaan nie ongesiens verby nie. Dit beteken so baie. Ons wens vir julle 'n voorspoedige en vreedsame Nuwejaar.
Baie dankie dat en my kinders Maandag ‘n hele halfuur met my pa kon kuier. Hy lyk so goed en het in jare nie soveel gesels in ‘n halfuur nie. Die manier wat julle die kuier so met die Covid19 kiem saam hanteer is regtig oulik en het baie goed gewerk. Dankie ook dat julle so mooi na hom kyk. Ek was sommer emosioneel toe ek sien hoe lekker hy met jou dans op Hasie hoekom is jou stert so kort. Dankie vir die mooi video.
My pa, mnr G.S. Koekemoer, was vir bykans 3 jaar in die eenheid versorg. Ons gesin was dikwels verbaas en beïndruk deur die wyse van behandeling en sorg wat hy ontvang het. Hy was altyd skoon en sy kamer was altyd netjies. As my pa gekla het, was dit oor iets wat hy teen sy sin moes doen wat slegs vir sy eie voordeel was! As gesin kyk ons terug op die tyd wat hy in La Vie Care @ Oosmed was en besef ons kon nie vir beter gevra het nie! Met sy afsterwe was ons betyds in kennis gestel sodat ons die laaste moment van sy lewe kon by wees om van hom afskeid te neem. Ons was met die grootste empatie behandel en deur die seer begelei. Ons grootste dank en waardering aan die personeel van La Vie!
Ek wil net dankie sê vir die Admin span en personeel hier by Elmed. Ek dink julle het absoluut die spyker op die kop geslaan met Riana se aanstelling. Vandat die nuwe aanstellings van Louise en nou Riana plaasgevind het, is dit 'n absolute plesier om saam te werk.